1 

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

Povjerenstvo za dodjelu

 javnih priznanja

KLASA: 061-01/21-01/01

URBROJ: 2186/12-02/37-21-1

Ivanec, 15. veljače 2021.

 Na temelju članka 12. Odluke o priznanjima Grada Ivanca („Službeni vjesnik Varaždinske županije“ br. 21/07, 33/08, 9/10 i 18/15), Povjerenstvo za dodjelu javnih priznanja Grada Ivanca objavljuje

**JAVNI POZIV**

**za predlaganje kandidata za dodjelu**

**javnih priznanja Grada Ivanca u 2021. godini**

I.

Pozivaju se fizičke i pravne osobe s područja Grada Ivanca na dostavu prijedloga kandidata za dodjelu javnih priznanja Grada Ivanca za 2021. godinu.

Prijedloge za dodjelu javih priznanja Povjerenstvu mogu uputiti: građani grada Ivanca, Gradonačelnik, poduzeća i druge pravne osobe, tijela lokalne samouprave, ustanove i udruge građana.

II.

Javna priznanja mogu se dodjeljivati građanima grada Ivanca i drugim osobama, udrugama, drugim lokalnim zajednicama, ustanovama, poduzećima i drugim pravnim osobama, vjerskim zajednicama, učenicima i studentima te volonterima za istaknute uspjehe u radu i djelovanju kojima osobito pridonose razvoju i boljitku grada Ivanca ili pojedinih njegovih djelatnosti.

III.

Javna priznanja koja se mogu predlagati temeljem ovog poziva su:

* *Plaketa Grada Ivanca* i *Zahvalnica Grada Ivanca* (za iznimna dostignuća i doprinos od osobitog značaja za razvitak i ugled Grada, a poglavito za uspjehe u unapređivanju gospodarstva, znanosti, kulture, odgoja i obrazovanja, sporta, zaštite okoliša i ekologije te drugih javnih djelatnosti kao i poticanje aktivnosti koje su navedenome usmjerene),
* *Mala plaketa Grada Ivanca* (posebno priznanje koje se dodjeljuje učenicima i studentima kao i svim mladima do 29 godina koji svojim posebnim postignućima promoviraju grad Ivanec),
* *Nagrada „Volonter godine“* (nagrada za nesebičan i dobrovoljan prilog u volonterskom radu dodjeljuje se istaknutim volonterima u svim područjima djelovanja).

IV.

Pismeni prijedlozi s obrazloženjem dostavljaju se Povjerenstvu za dodjelu priznanja najkasnije do 01. ožujka 2021. godine, na adresu: Grad Ivanec, Trg hrvatskih ivanovaca 9b, Ivanec.

Sve dodatne Informacije mogu se dobiti na tel. 404-876 – Upravni odjel za lokalnu samoupravu, imovinu i javnu nabavu.

Povjerenstvo za dodjelu javnih priznanja